
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00887/2013-04
09.05.2014. године

Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.05.2014. године, донела је

О Д Л У К У

о акредитацији студијског програма
Утврђује се да Универзитет у Новом Саду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Др Зорана Ђинђића бр. 2, Нови Сад, ПИБ: 100237441 DOCVARIABLE PIB \* MERGEFORMAT , Матични број: 08067074,  испуњава прописане стандарде за акредитацију студијског програма Мастер академске студије ПЕДАГОГИЈА у образовно-научном пољу Друштвено-хуманистичке науке,  област Педагошке и андрагошке науке, и то за 50 студената у седишту.

О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е

Високошколскa установа Универзитет у Новом Саду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Др Зорана Ђинђића бр. 2, Нови Сад, је дана 26.04.2013. године поднела захтев за акредитацију студијског програма Мастер академске студије ПЕДАГОГИЈА у образовно-научном пољу Друштвено-хуманистичке науке,  област Педагошке и андрагошке науке, под бројем 612-00-00887/2013-04.

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).


На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.


Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе Универзитет у Новом Саду – Филозофски факултет и предлог одлуке, достављени су Комисији за акредитацију и проверу квалитета.

Студијски програм Мастер академске студије ПЕДАГОГИЈА траје једну годину (два семестара) и има 60 ЕСПБ, што је у складу са Законом о високом образовању. Назив дипломе Мастер педагог, који је наведен у Уводној табели, у складу је са листом звања коју је утврдио Национални савет. 


Студијски програм је прихваћен на седници Сената Универзитета у Новом Саду одржаној 28.03.2013. године.
Основни квантитативни подаци о програму су:

1. Број студената који се уписује на прву годину: 50
2. Просечан број часова активне наставе недељно по години: 

3. 1. година: 
6.50 +  4.00 +  0.00 + 10.00 = 20.50, 30.00

4. Проценат изборности на програму: 73,33%

5. Број наставника на студијском програму: 15

6. Број наставника са пуним радним временом: 15

7. Број сарадника на студијском програму: 5
8. Број сарадника са пуним радним временом: 5
9. Просечно оптерећење наставника на програму:  1,37
10. Просечно оптерећење сарадника на програму:  1,60
11. Просечно оптерећење наставника у установи:  -
12. Просечно оптерећење сарадника у установи:  -

13. Проценат наставе коју држе наставници са пуним радним временом: 100%

14. Број библиотечких јединица релевантних за студијски програм: 168
15. Укупна бруто површина за извођење наставе: 13892,71м2 што за укупно 5479 студената износи 2,54м2 простора по студенту)

Студијски програм мастер академских студија Педагогија припрема студенте за самосталну професионалну делатност педагога. Студије се организују са сврхом да оспособе студенте за компетентно и самостално  организовање, реализацију и евалуацију педагошке праксе и научно-истраживачког рада у различитим васпитно-образовним организацијама, од предшколских, преко основношколских, средњошколских и високошколских установа до установа културе, социјалних и институција формалног и неформалног образовања.


Сврха студијског програма је образовање студента који ће бити компетентни за дизајнирање, процењивање и унапређивање институционалног и ван-институционалног васпитања и образовања. Будући педагози ће се, у процесу доживотног учења, оспособити за управљање, планирање, организовање, евалуацију различитих облика формалног, неформалног и формалног образовања.


Циљеви студијског програма јасно  су формулисани и у складу су са задацима Установе. Огледају се у оспособљавају за: индентификовање, елаборирање и критичко сагледавање савремених и актуелних проблема у области васпитања и образовања и њихово успешно самостално решавање, коришћењем специфичних знања, способности и вештина; развијање и евалуацију различитих врста и нивоа програма за помоћ и подршку деци, ученицима, васпитачима и наставницима у конципирању, организовању, реализацији и критичкој рефлексији васпитно-образовног рада; практичну примену стечених знања, креативан рад у обављању сложених задатака у оквиру професије педагога и критичко процењивање и унапређивање васпитно-образовног рада на свим нивоима.


У приложеној документацији наведене су опште и предметно специфичне способности које студенти стичу након савладаног програма (компетентно процењује и унапређује васпитно-образовни рад у вртићу и школи; управља васпитно-образовним процесом што подразумева развијеност вештина креирања и преноса, доношење одлука, решавања конфликата, подстицања и мотивисања учесника васпитно-образовног процеса; планира и реализује послове педагога; популарише институције формалног и неформалног образовања и креира и реализује различите типове образовних програма ван школе и др.). 


Структура курикулума обухвата распоред предмета по семестрима, статус и тип предмета,  фонд часова активне наставе (предавања, вежбе, студијско истраживачки рад и додатни облици наставе) и ЕСПБ бодове. Структура наставног програма мастер академских студија Педагогија обухвата у првом семестру један обавезни предмет и 4 изборна блока са укупно 30 предмета, а истраживачки рад студента и израда завршног рада су предмети другог семестра. Број бодова на изборним предметима је 24 и заједно са бодовима завршног рада (20) чини 73,33% изборне наставе у студијском програму. 


Подаци о сваком предмету  доступни су јавности на интернет страници Факултета. Опис предмета садржи назив, тип предмета, годину и семестар студија, број ЕСПБ бодова, име наставника, циљ курса са очекиваним исходима учења, знањима и компетенцијама, садржај предмета, препоручену релевантну обавезну и допунску литературу, методе извођења наставе, начин провере знања (предиспитне и испитне обавезе).


Мастер академске студије Педагогија нуде студентима најновија научна и стручна сазнања из области педагогије. Засноване су на савременим модалитетима и критеријумима високошколске организације и садржине студија педагогије. Студијски програм је целовит, свеобухватан и усаглашен са одговарајућим студијским програмима високошколске установе а упоредив је сличним програмима на Филозофском факултету Свеучилишта у Загребу, Хрватска, Филозофским факултетом Универзитета у Љубљани, Словенија, Eötvös Loránd Универзитету у Будимпешти, Мађарска и Universität Bielefeld, СР Немачка. 


За упис у прву годину планиран је упис 50 студената, а тај број је предложен на основну генералне процене о друштвеним потребама за занимањима, као и у складу с расположивим просторним и кадровским могућностима високошколске Установе.


На мастер академске студије Педагогија уписују се кандидати без полагања пријемног испита. Рангирање кандидата  врши се на основу просечне оцене у току трајања основних студија и дужином трајања студија, а у оквиру одобрене квоте.


Студент савлађује студијски програм полагањем испита, чиме стиче одређени број ЕСПБ бодова, у складу са студијским програмом. Сваки предмет има одређени број ЕСПБ бодова који се утврђује на основу радног оптерећења студента у савлађивању одређеног предмета и применом јединствене методологије високошколске установе за све студијске програме. Успешност студената у савлађивању одређеног предмета континуирано се прати током наставе и изражава се поенима. Максимални број поена које студент може да оствари на предмету је 100. 


Студент стиче поене на предмету кроз рад у настави и испуњавањем предиспитних обавеза (присуство на предавањима, семинарски радови, практична настава,колоквијуми,сценарио за наставни час...) и полагањем испита. Минималан број поена које студент може да стекне испуњавањем предиспитних обавеза током наставе је 30, а максимални 70. Начин стицања и број поена за предвиђене активности у оквиру књиге предмета  преко сајта Установе доступни су студентима. 


Сваки предмет из студијског програма има јасан и, у оквиру књиге предмета, објављен начин стицања поена за сваку предвиђену активност у оквиру предиспитних или испитних обавеза.

На извођењу студијског програма ангажовано је 15 наставника (8 редовних професора, 4 ванредна професора и 3 доцента), сви запослени са пуним радним временом у Установи. Просечно оптерећење наставника на студијском програму је 1,37 часа недељно. Ниједан наставник нема оптерећење веће од 12 часова недељно.

У извођењу студијског програма ангажовано је и 5 асистената, сви запослени у установи са пуним радним временом. Просечно оптерећење сарадника на студијском програму је 1,60 часова недељно.


Установа је доставила потпуну документацију за све наставнике. Увидом у документацију и на основу референци наставника може се констатовати да квалификације наставног особља одговарају њиховим задужењима. Сви подаци су доступни јавности на Интернет страници Факултета. 


Филозофски факултет Универзитета у Новом Саду поседује зграду површине 12.892,71m², у оквиру које је за реализацију наставе Установа обезбедила: 2 амфитеатра, 29 учионица, 11 вежбаоница, 2 компјутерске лабораторије, 3 лабораторије, 4 радионице, 12 просторија за библиотечки фонд, 13 читаоница и 3 сале. Простор са којим Установа располаже довољан је за реализацију наставе и у складу је са потребама образовног процеса и за укупан број од 5479 студената обезбеђено 2,54 м2 по студенту.

Установа је обезбедила 110 кабинета за 351 наставника  и сарадника, укупне површине 1510,80 m². Поред тога, Установа располаже са 6 лабораторија за рад наставног особља, 13 наставничких библиотека  и са 3 просторије за различите намене. За рад ненаставног особља обезбеђени су простори за студентску службу, секретаријат (11 просторија), просторије за студентски парламент, клуб и кантину. Обезбеђене просторије одговарају прописаним нормама за несметан рад како наставног, тако и ненаставног особља на Факултету. 


Из приложене документације види се да Филозофски факултет поседује адекватну и савремену техничку, лабораторијску и другу специфичну опрему која обезбеђује квалитетно извођење наставе на свим студијским програмима. На Филозофском факултету постоји библиотека која броји 550.000 публикација и друге грађе из области друштвено-хуманистичких наука: 260.000 књига и 300.000 свезака периодике. Из многобројног библиотечког фонда Установа је обезбедила 168 библиотечке јединице релевантне за реализацију студијског програма и 98 уџбеника који су доступни студентима на овом студијском програму. Сви обавезни предмети су  покривени литературом (књигама, збиркама, практикумима.., која се налазе у библиотеци или их има у продаји). Од 31 наставног предмета, 24 је покривен уџбеницима предметног наставника. 


Савет Факултета је 2007. године усвојио Правилник о стандардима и поступцима обезбеђења квалитета и самовредновања, као и Смернице стратегије обезбеђивања квалитета рада Филозофског факултета. Факултет је именовао Комисију за обезбеђење кавлитета која броји 26 чланова, међу којима су и два студента.


У циљу спровођења утврђене стратегије Факултет организује студентску евалуацију наставног процеса и оцену квалитета рада наставника. Евалуација се спроводи два пута годишње. Такође се, обавља евалуација органа управљања и ненаставне подршке. Комисија за квалитет прати успешност студената и студирања,  континуирано анализира податке и предлаже нове активности.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT Универзитет у Новом Саду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Др Зорана Ђинђића бр. 2, Нови Сад, за студијски програм Мастер академске студије ПЕДАГОГИЈА у образовно-научном пољу Друштвено-хуманистичке науке,  област Педагошке и андрагошке науке, испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е

О АКРЕДИТАЦИЈИ студијског програма
Универзитет у Новом Саду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Др Зорана Ђинђића бр. 2, Нови Сад, ПИБ: 100237441 DOCVARIABLE PIB \* MERGEFORMAT , Матични број: 08067074, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма Мастер академске студије ПЕДАГОГИЈА у образовно-научном пољу Друштвено-хуманистичке науке,  област Педагошке и андрагошке науке, и то за 50 (педесет) студената за упис у прву годину у седишту Установе.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

